Den Vest-Sjællandske Avis, 1834-08-30
(Jndsendt.) Hvem vælge Vi til Deputeret, Ved det nærforestaaende Valg af en Deputeret til den raadgivende Stændeforsamling - til hvilket Valg Man formoder og haaber, at ingen valgberettiget Borger begiver sig uden at have overveiet Vigtigheden af den Handling han foretager sig troer Jndsenderen det ikke af Veien at henlede sine Medborgeres Opmærksomhed paa nedenstaaende Linier der findes i "Kieler Correspondenzblatt under Overskrift: "Hvem vælge Vi til Deputeret." Betragte Vi Hensigten med Stænde=Jnstitutionen, saa vil Man vel overhoved kunne paastaae, at Regieringen, for at erfare sine Embedsmænds Anskuelser, hidtil har besiddet Midler nok, uden til den Hensigt at anordne en Stændeforsamling. Altsaa ikke Embedsmændene, men Kiernen af Folket selv vil Regieringen. høre, i det den udelukkende tildeeler vort Lands Næringsstand, Grundeiendoms-Besidderne, - til hvilke Embedsmændene, som saadanne betragtede, ikke kunne regnes, – Valgreet og Valgbarhed. Dersom Vi endvidere torde troe, at Regieringen vil have de raadgivende Provinsialstænder anseete for en Forberedelsesskole for en tilkommende virkelig Stændeforsamling, som og, at der ved en friere Communalforvaltning skulde vækkes og dannes Jnteresse for denne og middelbart for hiin; da vil Repræsentationen ved Embedsmænd ikke kunne føre til Oplysning om Sammes hidtilværende Autokratie i Communalforvaltningen, og en vistnok ønskværdig Reform i denne Henseende neppe befordres, eller i ethvert Tilfælde ikke føre til den Emancipation af Communalforvaltningen som allene formaaer at opvække og opretholde Aanden, som udvikler sig af sand Almeenaand. – Vel hører Man ofte den bemærkning, at ved den hidtil værende Mangel paa offentlig Virksomhed kunne kun Embedsmænd og Jurister besidde de fornødne Kundskaber derom, og at andre Deputerede heller ikke vilde være istand til tilbørligen at bedømme almindelige Lovforslag. Lad den første Jndvending ogsaa være fuldkommen grundet, saa tiener jo samme saameget destomere til alvorligen at fraraade Valget af Embedsmænd, i det jo herved enhver Mulighed til at oprette den hidtilværende Mangel paa Jndsigt og at erhverve Kundskab forblev ubenyttet, og vilde til evig Tid medføre Folkets Udelukkelse fra Folkerepresentationen, altsaa ganske tilintetgiøre Regieringens Hensigt. Hvad den anden Jndvendning derimod angaaer, saa indsees ikke, hvorfor ikke den med sund Forstand begavede og med de praktiske Livsforhold fuldkommen fortrolige Landmand eller Borger ikke skulde være istand til rigtigt at bedømme de ham nær meest vedkommende Lovforslag, om han end maatte være mindre skikket til i logiske og skarpt begrændsede Udtryk, at affatte Udkast til Love, et Arbeide, som ogsaa mangen ellers dygtig Embedsmand neppe vilde væe voxen. Endelig vilde Valget af Embedsmænd aldeles tilintetgjøre den Hensigt, at Forvaltningens Mangler, som beroe paa hines altfor store Magt, tilbørlig bleve satte i Lys, om end ikke den Enkeltes slette Embedsførelse derved skulde undgaae den fortiente Paatale. Der ligger jo i den menneskelige Natur en altfor dybt indgroet Stræben efter Herredømme over Andre, til at Embedsmanden, især naar han er sig sine Handlingers gode Hensigt bevidst, selv gjerne skulde ville opgive sit engang udøvede Herredømme eller i det mindste dog ikke bidrage til at blotte sammes Mangler tilbørlig, da den meget Retskafne just holder og kan holde sig overtydet om det bestaaendes Fortrin. - Sluttelig tilføier Jnsenderen, at ved Valget af Embedsmænd – der ikke som Deputerede af selve Folket fra Stændeforsamlingen vende tilbage i dets Midte og lære dets Anskuelser at kiende, hvor de ligefrem erfare Bedømmelsen af deres Adfærd i Stændeforsamlingen, fordi Vælgerne deels ere dem lige og deels have de samme Jnterresser som de - ogsaa den gjensidige Jndvirkning paa dets Deputerede og disse Sidstes paa det Første vilde forhindres, hvorved det Hele berøvedes dets sande egentlige Betydning; saa vilde allerede dette ved nærmere Overveielse være tilstrækkeligt til at erklære Valget af Embedsmænd som stridende mod Regieringens Hensigter og Folkets Jnteresse.